
2019. 04. 02.
Jászárokszállás Város Önkormányzata
Jászárokszállási Polgármesteri Hivatal

Sajtóközlemény		
EURÓPAI UNIÓS TÁMOGATÁS KERETÉBEN VALÓSULT MEG JÁSZÁROKSZÁLLÁSON AZ IPARI PARK INFRASTRUKTÚRÁJÁNAK FELÚJÍTÁSA

Jászárokszállás Város Önkormányzata az Új Széchenyi Terv Terület- és Településfejlesztési Operatív Program keretében meghirdetett TOP-1.1.1-15 „Felhívás ipari parkok, iparterületek fejlesztésére” című pályázati felhívásra „Ipari és Dózsai út fejlesztése, parkolók kialakítása, valamint szennyvíztisztító telephez vezető út felújítása, a meglévő Dózsai út csapadékvíz-elvezető árok tisztítása, közvilágítás fejlesztése ” című pályázatával 98 %-os mértékű támogatásban részesült.
A bíráló bizottság a 2017. május 04. napján kelt támogatási döntése szerint támogatásban részesítette a TOP-1.1.1-15-JN1-2016-00004 azonosító számú projektet. Az elnyert támogatás: 269.915.005.- Ft, amely 275.885.402 Ft értékű beruházás megvalósítását tette lehetővé.
A projekt rövid ismertetése:

[bookmark: _Hlk505781973]Eszközbeszerzés: 
A projekt összeköltségének 30% erejéig az utak üzemeltetésére, felújítására alkalmas eszközök beszerzése, mint takarítógép, traktor és ároktisztitásra alkalmas adapter.
Az eszközbeszerzés keretében az önkormányzat mezőgazdasági vontatót, karos kaszát és szívó-seprőgépet szerzett be. A közbeszerzési eljárás nyertese a Képviselő-testület 2017.12.21-i döntése alapján a KITE Zrt (4181 Nádudvar, Bem J. u. 1.). Az ellenszolgáltatás összege bruttó 66.691.699 Ft. A Vállalkozási szerződéssel vegyes adásvételi szerződés 2018.01.12-én került aláírásra. Az eszközöket a KITE Zrt 2018. március 14-én leszállította és az önkormányzat részére átadta valamint a szükséges oktatást elvégezte.

A következő eszközök kerültek beszerzésre:
· John Deere 5100R típusú mezőgazdasági vontató
· Nilfisk City Ranger 3500 típusú kommunális szívó-seprőgép
· Marolin 500S karos kasza mezőgazdasági vontatóhoz

Közvilágítás korszerűsítése:
Az ipari parkot érintően a Kossuth L. utca, kerékpár út mentén található 29 db LED lámpatest felszerelése a meglévők lecserélésével,  az Ipari út közvilágítási hálózatának bővítése 17 db 8 m-es villanyoszloppal, LED lámpatestek felszerelésével, a Dózsai út mentén 15 db lámpatest lecserélése LED-es kivitelre valamint 6 db 8 m-es oszlop elhelyezése LED lámpatestek felszerelésével, és a Szennyvíztelep út komplett földkábeles közvilágítási hálózat kiépítése 12 db, 6 m-es villanyoszlop elhelyezésével LED-es lámpatestekkel.
A közvilágítás korszerűsítéshez kapcsolódó közbeszerzési eljárás nyertese a Képviselő-testület 2018.04.26-i döntése alapján a JUKO Építőipari és Szolgáltató Kft (2112 Veresegyház, Lévai út 46.). Az ellenszolgáltatás összege 22.161.313 Ft. A Vállalkozási szerződés 2018.05.08-án került aláírásra. A munkaterület átadásának időpontja 2018. május 8. A beruházás befejeződött és a műszaki átadás-átvétel időpontja 2018. július 5.






Utak felújítása, építése:
Dózsai út (4545, 0125/7 hrsz.) szilárd burkolattal történő ellátása közel 570 m hosszan, valamint, csapadékvíz-elvezető árkok kistisztítása, profilozása. Ipari út (3276/5 hrsz.) parkolók és járda építése, valamint a Dózsai út (Ipari úttól a Szarv-ágy patak gátjáig, 3266 hrsz.) szilárd burkolattal történő ellátása. Szennyvíztelephez vezető út felújítása: 318 m hosszon meglévő burkolat felújítása, földmedrű árok profilozása, takarítása. Ipari út útburkolat kopórétegének cseréje.
A Dózsai út építése, az Ipari úti parkolók és járda építése valamint a Szennyvíztelephez vezető út felújításához kapcsolódó beruházás közbeszerzési eljárásának nyertese a Képviselő-testület 2018.02.01-i döntése alapján az Aszfaltpálya Építő Kft (2141 Csömör, Határ út 056/20). Az ellenszolgáltatás összege 142.267.142 Ft. A Vállalkozási szerződés 2018.02.26-án került aláírásra. A munkaterület átadásának időpontja 2018. február 26. A kivitelezéshez szerződés módosítás került aláírásra 2018.06.08-án, amely után az ellenszolgáltatás összege 163.516.846 Ft-ra változott megemelt műszaki tartalom mellett. Ez a műszaki tartalom az Ipari út burkolat kopórétegének cseréjét jelenti, amely módosítást a közvilágítás költségeinek tervezetthez képesti jelentős mértékű csökkenése tette lehetővé a költségek átcsoportosításával. A beruházás befejeződött és a műszaki átadás-átvétel időpontja 2018. június 28.

Az utak felújítása, építése és a közvilágítás munkarész tekintetében a műszaki ellenőri feladatokat a Road-Planning Kft, 5000 Szolnok, Vásártér u. 20. (Kollár László és Paveszka László) látta el.

Az utakhoz szükséges forgalomba helyezési engedélyek 2018. október 19-év véglegesség váltak. A projekt zárásához szükséges beszámolók benyújtása jelenleg folyamatban van.

További információ kérhető: Jászárokszállási Polgármesteri Hivatal, Műszaki Iroda, Tel.: 57/531-067 és 57/531-055. E-mail: muszak.ph@jaszarokszallas.hu

